
	Teitl y Safon
	Disgrifydd SAC

	Addysgeg
	 
	Addysgeg - Mireinio Addysgu

	
	Mireinio Addysgu
	Rheoli’r amgylchedd dysgu
	Mae'r athro yn deall pwysigrwydd ac yn dangos bod yr amgylchedd dysgu'n cael ei sefydlu a'i reoli'n barhaus, wrth hyrwyddo arferion dysgu cadarnhaol ac ymddygiadau sy'n bodloni'r pedwar diben ac sy'n cael eu deall gan ddysgwyr yn y cyd-destun hwnnw.

	
	
	Asesu 
	Deall a chyfleu ystod o ddibenion ac arferion ar gyfer asesu.

	
	
	Gwahaniaethu
	Mae’r athro’n arddangos gwybodaeth, ynghyd â dealltwriaeth a phrofiad o ddisgwyliadau uchel ac arferion effeithiol i ddiwallu anghenion yr holl ddysgwyr, ni waeth beth fo’u gwahanol anghenion.

	
	
	Cofnodi ac adrodd 
	Mae’r athro’n cynhyrchu cofnodion ac adroddiadau priodol, amserol a chywir ac mae’n rhoi adborth i helpu i sicrhau gwell dealltwriaeth o’r dysgu, a gwella’r profiad dysgu.

	
	
	Cynnwys partneriaid mewn dysgu 
	Deall pwysigrwydd cynnwys rhieni/gofalwyr a phartneriaid eraill mewn ffordd gadarnhaol ac achub ar gyfleoedd i arsylwi ar brosesau, a’u gwerthuso.

	
	
	Addysgeg - Hyrwyddo Dysgu

	
	Hyrwyddo Dysgu
	Pedwar diben i ddysgwyr 
	Mae’r athro’n arddangos gwybodaeth am anghenion pob dysgwr, a dealltwriaeth o’r anghenion hynny, wrth gynllunio, paratoi ac addysgu gan sicrhau mai’r pedwar diben sy’n gyrru profiadau dysgwyr.

	
	
	Ymelwa ar ddisgyblaethau pynciol mewn meysydd dysgu 
	Mae’r athro’n arddangos gwybodaeth a dealltwriaeth o addysgeg a 
disgyblaethau perthnasol o fewn, ac ar draws, cynnwys pynciau, meysydd dysgu, a themâu trawsgwricwlaidd; mae hefyd yn arddangos dealltwriaeth o hyn ac yn cynllunio’n briodol yn ôl hynny.

	
	
	Profiadau dysgu cyfunol 
	Mae’r athro’n deall sut i ddewis, defnyddio a chyfiawnhau ystod o ddulliau addysgu creadigol er budd pob dysgwr.

	
	
	Cyd-destunau bywyd go iawn, dilys 
	Mae’r athro’n arddangos gwybodaeth am ddefnyddio cyd-destunau bywyd go iawn dilys, a hynny yn rhan naturiol o’r profiad dysgu. Mae hyn yn ehangu profiad diwylliannol, ieithyddol, crefyddol ac economaidd-gymdeithasol y dysgwr, ac yn rhoi enghreifftiau o gysyniadau a haniaethau ar waith.

	
	
	Dilyniant mewn dysgu 
	Mae’r athro’n arddangos dealltwriaeth o sut mae dysgu’n datblygu fesul tipyn, gam wrth gam ac yn dangiadol, gan adeiladu ar brofiadau blaenorol a’r hyn a ddysgwyd o’r blaen, ac mae’n 
cynllunio ar gyfer cynnydd yn seiliedig ar hyn.

	
	
	Themâu trawsgwricwlaidd 
	Mae’r athro’n gwybod am yr egwyddorion sydd ynghlwm 
wrth ddylunio’r cwricwlwm ac arloesi, ac mae’n eu deall ac yn ymwneud â nhw. Mae hefyd yn datblygu themâu trawsgwricwlaidd sy’n berthnasol i feysydd dysgu ac sy’n gallu cyfiawnhau penderfyniadau.

	
	
	Addysgeg - Dylanwadu ar Ddysgwyr

	
	Dylanwadu ar Ddysgwyr
	Herio a disgwyliadau
	Mae’r athro’n gosod heriau a disgwyliadau ar lefel briodol ar gyfer yr ystod o alluoedd a nodweddion sydd ymhlith y dysgwyr, gan eu hannog i gyflawni.

	
	
	Gwrando ar ddysgwyr 
	Mae’r athro’n arddangos parodrwydd i geisio a gwrando ar farn dysgwyr, ac ystyried y farn honno, er mwyn eu cynnwys a’u hannog i gymryd rhan weithredol yn eu dysgu eu hunain.

	
	
	Dysgwyr yn arwain dysgu 
	Wrth gynllunio a chyflwyno, mae’r athro’n arddangos ymwybyddiaeth o bwysigrwydd annog dysgwyr i adfyfyrio ar eu dysgu eu hunain.

	
	
	Ymdrech barhaus a gwydnwch dysgwyr 
	Mae’r athro’n hyrwyddo hunanysgogi a hunangyfeirio ymhlith dysgwyr, ac yn eu cefnogi i weithredu hynny wrth ddysgu.

	
	
	Myfyrio ar ddysgu 
	Wrth gynllunio, mae’r athro’n arddangos ymwybyddiaeth o bwysigrwydd annog dysgwyr i adfyfyrio ar ymddygiadau dysgu a rhagolygon dysgu a’u gwerthuso.

	
	
	Deilliannau dysgu a lles 
	Mae’r athro’n codi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.




	Cydweithredu
	Cydweithredu

	
	Ceisio cyngor a chymorth 
	Mae’r athro’n mynd ati i geisio ac ymgysylltu â chefnogaeth o ystod o ffynonellau ffurfiol ac anffurfiol. Mae hyn yn cynnwys arsylwi a dysgu fel tîm, gan arddangos mwy a mwy o annibyniaeth.

	
	Gweithio gyda chydweithwyr yn yr ysgol 
	Mae gweithio’n drefnus ac yn adeiladol gydag ystod o gydweithwyr i wella profiad dysgwyr yn nodwedd gyson o waith yr athro. Mae’r gwaith o adfyfyrio ar ddatblygu arbenigedd wedi’i strwythuro’n broses bersonol neu gydweithredol, fel y bo’n briodol.

	
	Cefnogi a datblygu eraill 
	Mae’r athro’n datblygu cydberthnasau o ansawdd uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol.

	
	Galluogi gwelliannau
	Mae enghreifftiau o welliant o ran deilliannau ar ôl i’r athro geisio cyngor, a’i ddilyn.



	Dysgu proffesiynol
	Dysgu Proffesiynol

	
	Darllen ehangach a chanfyddiadau ymchwil
	Mae’r athro’n arddangos dealltwriaeth gynyddol hyderus 
o’r damcaniaethau a’r ymchwil ynghylch asesu, addysgeg, 
datblygiad plant a’r glasoed, a dysgu sy’n berthnasol i gynllunio ac arferion o ddydd i ddydd.

	
	Rhwydweithiau a chymunedau proffesiynol
	Mae’r athro, ar sail gwybodaeth, yn deall cyfraniad gwaith ymchwil, gan gynnwys ymchwil gweithredol ar raddfa fechan at ddatblygiad arferion.

	
	Dysgu proffesiynol parhaus
	Mae’r Pasbort Dysgu Proffesiynol yn dylanwadu ar fyfyrio 
beirniadol a dysgu parhaus yr athro ac mae’n hybu datblygu a thwf proffesiynol.

	
	Sgiliau Cymraeg
	Ceir ymrwymiad i ddatblygu sgiliau personol gam wrth gam, o ran defnyddio’r Gymraeg.



	Arloesi
	Arloesi

	
	Cynnig arbenigedd
	Mae’r athro’n modelu repertoire cynyddol o dechnegau dysgu, wrth i arbenigedd gael ei ddatblygu a dechrau ffynnu, er mwyn helpu a gwella datblygiad eraill.

	
	Datblygu technegau newydd 
	Mae ymchwil ar ddatblygiad gwybyddol, cymdeithasol, emosiynol a chorfforol yn cael effaith gadarnhaol ar addysgeg. Mae’r athro’n gallu arddangos sut y mae’n defnyddio dirnadaeth broffesiynol a dadansoddiad beirniadol i lunio a datblygu arferion. 

	
	Gwerthuso effaith newid mewn arfer
	Mae’r athro’n ceisio cymorth a chyngor yn weithredol gan gydweithwyr wrth ddatblygu ffyrdd newydd o weithio yn yr ystafell ddosbarth fel bod modd gwerthuso a dadansoddi a rhannu’r ffyrdd hyn o weithio.



	Arweinyddiaeth
	Arweinyddiaeth

	
	Cymryd cyfrifoldeb personol 
	Mae’r athro’n arddangos agweddau ac ymddygiadau proffesiynol, gan ddatblygu cydberthnasau cadarnhaol â dysgwyr, rhieni/gofalwyr a chydweithwyr, sy’n dangos ymrwymiad personol i’r egwyddorion sylfaenol, sef tegwch a gwneud y mwyaf o botensial pob dysgwr.

	
	Arfer cyfrifoldeb corfforaethol 
	Mae’r athro’n ymwybodol o’i gyfrifoldebau cytundebol, bugeiliol, iechyd a diogelwch, cyfreithiol a phroffesiynol, ac yn eu deall.  

	
	Arwain cydweithwyr, prosiectau a rhaglenni 
	Drwy brofiadau cydweithredol mewn ysgolion a chyd-destunau eraill, mae’r athro’n arddangos ei ddealltwriaeth o sut y dylid arwain dysgu, a’i ymrwymiad i wneud hynny.

	
	Cefnogi rolau arweinyddiaeth ffurfiol
	Mae’r athro’n arddangos dealltwriaeth o natur cyfrifoldebau o fewn, ac ar draws timau ac o gyfraniadau unigolion tuag at ethos yr ysgol a gwireddu gweledigaeth yr ysgol yn llwyddiannus.

